pythainlp/thai-wiki-dataset-v3 huggingface dataset:
ไมโลไนต์

หินไมโลไนต์ (mylonite μύλος mylos, meaning mill.) เป็นหินแปรริ้วลายชนิดหนึ่ง ที่เกิดจากการแปรสภาพเนื่องจากการเกิดแรงดันที่ผิดปกติอย่างมหาศาล โดยเกิดจากกระบวนการ บด อัด เฉือน จากการเกิดรอยเลื่อน
กล่าวคือ เมื่อการชนกันอย่างรุนแรงของแผ่นเปลือกโลกแผ่นเปลือกโลกแผ่นหนึ่งจะเกิดการมุดตัวลงไปภายใต้แผ่นเปลือกโลกอีกแผ่นหนึ่ง (กระบวนนี้เรียกว่าการเกิดSubduction) หินจะถูกการบด อัด เฉือน เป็นเศษชิ้นส่วนต่างๆ  และความร้อนของแผ่นเปลือกโลกบริเวณที่มุดตัวลงในบริเวณนี้ทำให้เนื้อหินถูกเปลี่ยนลักษณะเป็นแบบพลาสติกหรือมีความยืดหยุ่นเป็นส่วนใหญ่ ซึ่งผลึกแร่ของเนื้อหินจะเกิดการหลอมและเกิดการตกผลึกใหม่เป็นผลึกเล็กอัดตัวกันแน่น จนกระทั่งอุณหภูมิของเนื้อหินเริ่มลดลง ผลึกแร่จะเกิดการเรียงตัวตามองค์ประกอบทางเคมี มีลักษณะริ้วลายคล้ายอมยิ้ม กลายเป็นหินแปรที่มีริ้วลายเกิดขึ้น ซึ่งเรียกหินลักษณะนี้ว่า หินไมโลไนต์
ชาลส์ แลบเวิท (Charles Lapworth) เป็นผู้ตั้งชื่อหินไมโลไนต์ในปี ค.ศ. 1885 โดยเริ่มจากการใช้อธิบายความวาวของเนื้อหิน ซึ่งศึกษาหินในบริเวณเขตรอยเลื่อน Moine thrust และปัจจุบันใช้เรียกชื่อหินแปรที่การเรียงตัวของแร่คล้ายริ้วลายของอมยิ้ม ซึ่งเป็นหินแปรที่เกิดขึ้นในบริเวณรอยเลื่อน
==อ้างอิง==
Farndon,J. The complete guide to rock and minerals, Hermes house, 2006
เพียงตา สาตรักษ์. ธรณีวิทยาโครงสร้าง. ฉบับปรับปรุงพิมพ์ครั้งที่ 2. ขอนแก่น : ภาควิชาเทคโนโลยีธรณี มหาวิทยาลัยขอนแก่น, 2546
หินแปร
อายุรเวท

อายุรเวท เป็นระบบการแพทย์ทางเลือกที่มีที่มาทางประวัติศาสตร์ในอนุทวีปอินเดีย ทฤษฎีและวิถีปฏิบัติของอายุรเวททางการแพทย์นั้นถือว่าเป็นวิทยาศาสตร์ปลอม สมาคมแพทยศาสตร์อินเดีย (IMA) ได้กำหนดว่าการรักษาด้วยวิถีการแพทย์สมัยใหม่โดยผู้ปฏิบัติการทางการแพทย์แบบอายุรเวทถือเป็นลักษณะหมอเถื่อน
เอกสารและบันทึกเกี่ยวกับอายุรเวทจากยุคคลาสสิกที่สำคัญมักเริ่มต้นด้วยการบันทึกและการถ่ายทอดวิทยาการทางการแพทย์จากเทพเจ้า ไปยังฤษีหรือนักบวช และจากนั้นจึงมาถึงมนุษย์ที่เป็นแพทย์ ใน สุศรุตสังหีต นั้น สุศรุตะบันทึกว่าพระธันวันตริ เทพเจ้าแห่งอายุรเวทของศาสนาฮินดูได้อวตารลงมาเป็นกษัตริย์แห่งพาราณสีและได้ถ่ายทอดความรู้แพทยศาสตร์แก่กลุ่มแพทย์กลุ่มหนึ่ง ซึ่งหนึ่งในนั้นคือสุศรุตะ การรักษาแบบอายุรเวทมักมีพื้นฐานมาจากสารประกอบสมุนไพรที่ซับซ้อน, แร่ธาตุ และธาตุโลหะ (ซึ่งเป็นไปได้ว่าได้รับอิทธิพลมาจาก รสศาสตร์) ตำราอายุรเวทโบราณยังมีการสอนถึงวิธีปฏิบัติการศัลยกรรม เช่น การผ่าตัดเสริมจมูก, การกำจัดนิ่วในไต, การเย็บแผล และการกำจัดวัตถุแปลกปลอม อายุรเวทได้รับการพัฒนาและปรับให้เข้ากับความต้องการของตลาดตะวันตก โดยเฉพาะที่บาบาหริทาสได้ปรับอายุรเวทเข้ากับโลกตะวันตกในคริสต์ทศวรรษ 1970 และโดยกลุ่มมหาฤษีอายุรเวท ในคริสต์ทศวรรษ 1980
== แปดองค์ ==
งานเขียนภาษาสันสกฤตบุคคบาสสิกที่เก่าแก่ที่สุดที่เกี่ยวกับอายุรเวทได้แบ่งการแพทย์ออกเป็นแปดองค์ประกอบ (องค์) (“อัษฏางค์”) การจัดรูปแบบให้วิชาแพทย์ประกอบด้วยแปดองค์ "การแพทย์ที่ซึ่งมีแปดองค์" (จิกิตสายาม อัษฏางคายาง चिकित्सायामष्टाङ्गायाम्) พบครั้งแรกในมหาภารตะ อัษฏางค์ (แปดองค์) นั้นประกอบด้วย:
กายจิกิตสา (Kāyachikitsā): แพทยศาสตร์ทั่วไป
กุมาร-ภฤตยะ (Kaumāra-bhṛtya): กุมารเวชศาสตร์
ศัลยตันตระ (Śalyatantra): ศัลยศาสตร์ และการผ่าวัตถุแปลกปลอมออก
ศาลากยตันตระ (Śhālākyatantra): เวชศาสตร์โสต สอ นาสิก และฟาริงซ์
ภูตวิทยา (Bhūtavidyā): การกำจัดวิญญาณร้ายที่สิงสู่ในร่าง
อคันทตันตระ หรือ วิษาคาร-ไวโรธตันตระ (พิษวิทยา): สารพิษและการระบาด
รสายันตันตระ (Rasāyantantra): การยืดอายุขัย
วาชีกรณตันตระ (Vājīkaraṇatantra): การศึกษาเกี่ยวกับการกระตุ้นทางเพศ
== ดูเพิ่ม ==
การฝังเข็ม
พระอัศวิน
การนวดกดแบบอายุรเวท
อายุรเวท, แพทยศาสตร์ และศัลยศาสตร์บัณฑิต
พระไภษัชยคุรุ
ธาตุ (อายุรเวท)
โฮเมโอพาธี
รายชื่อการรักษามะเร็งที่ไม่แสดงผล
รามูอัน
== อ้างอิง ==
 
การแพทย์แผนโบราณ
การแพทย์ทางเลือก
การบำบัด
สมัยพระเวท
ภาวะการเปียก

ภาวะการเปียก (wetting) คือความสามารถของของเหลวในการรักษาหน้าสัมผัสกับพื้นผิวของแข็ง ซึ่งเป็นผลจาก ปฏิสัมพันธ์ระหว่างโมเลกุล โดยระดับขั้นของภาวะการเปียกขึ้นกับความสมดุลระหว่าง แอดฮีชั่น และ โคฮีชั่น
ภาวะการเปียกมีความสำคัญในการยึดติดกันของวัสดุสองชิ้น
แรงยกตัว (หรือ capillary effect) ก็เป็นผลมาจากภาวะการเปียก และแรงพื้นผิวที่กำหนดภาวะการเปียก
รูปร่างของหยดของเหลวบนพื้นผิวของแข็ง จะมีรูปร่างเป็นรูปทรงหยดน้ำค้าง
== คำอธิบาย ==
แรงแอดฮีชั่น ระหว่างของเหลวและของแข็ง จะทำให้ของเหลวกระจายตัวไปทั่วพื้นผิว ส่วนแรงโคฮีชั่นภายในของเหลวเองจะทำให้ของเหลวเกาะกันเป็นทรงกลมและไม่สัมผัสกับพื้นผิวของของแข็ง
{|class="wikitable" style="text-align:center"
|-
! colspan=4 | Table 1: Varying contact angles and their corresponding solid/liquid and liquid/liquid interactions.
|-
|-
! rowspan=2 |Contact angle
! rowspan=2 |Degree of wetting
! colspan=2 |Strength of:
|-
! Sol./Liq. interactions
! Liq./Liq. interactions
|-
| θ = 0 ||Perfect wetting ||strong||weak
|-
| rowspan=2 |0  non-wetting ||weak||strong
|}

รูปที่ 1 แสดงมุมสัมผัส (contact angle, θ) มุมสัมผัสเป็นมุมระหว่างระนาบของปฏิสัมพันธ์ของของเหลว-ก๊าซกับระนาบของปฏิสัมพันธ์ของเหลว-ของแข็ง มุมสัมผัสนี้เป็นผลมาจากสมดุลระหว่างแรงแอดฮีชั่นกับแรงโคฮีชั่น
มุมสัมผัสนี้ก็จะบอกแนวโน้มที่หยดของเหลวจะกระจายตัวในพื้นผิวเรียบของของแข็ง โดยมุมสัมผัสจะแปรผกผันกับความสามารถในการกระจายตัวของของเหลว
มุมสัมผัสที่น้อยกว่า 90° โดยทั่วไปจะหมายถึง ภาวะการเปียกของพื้นผิวอยู่ในระดับดีมาก และ ของเหลวจะกระจายออกไปเป็นบริเวณกว้าง
มุมสัมผัสที่มากกว่า 90° โดยทั่วไปจะหมายถึง ภาวะการเปียกของพื้นผิวอยู่ในระดับไม่ดี และ ของเหลวจะสัมผัสกับพื้นผิวของเหลวเพียงเล็กน้อยและจะก่อตัวเป็นทรงหยดน้ำค้าง
สำหรับกรณีถ้าของเหลวนั้นเป็นน้ำ, พื้นผิวที่มีการกระจายตัวได้ดีจะถูกเรียกว่า
ทากูมิคุง

ทากูมิคุง ซีรีส์  เป็นนวนิยาย ยาโออิ โดยชิโนบุ โกโต ที่เผยแพร่ครั้งแรกใน ค.ศ. 1992
==สื่อ==
===นวนิยาย===
====ฉบับ====
====รวมเรื่อง====
ใน ค.ศ. 2016 คาโดกาวะได้เผยแพร่รุ่นรวมเรื่องของนวนิยายทั้งหมดใน คันเซ็นบัน
===มังงะ===
===ภาพยนตร์===
 Soshite Harukaze ni Sasayaite (2007)
 Niji-iro no Glass (2009)
 Bibō no Detail (2010)
 Pure (2010)
 Ano, Hareta Aozora (2011)
===ละครเวที===
มีการเล่นละครเวทีเรื่อง Soshite Harukaze ni Sasayaite ที่เริ่มในเดือนธันวาคม ค.ศ. 2009 แล้วเผยแพร่ในดีวีดีในวันที่ 16 เมษายน ค.ศ. 2010
==การตอบรับ==
ตัวนวนิยายประสบความสำเร็จ แล้วกลาสยเป็นหนึ่งในนวนิยาย ยาโออิ ที่โด่งดังที่สุด โดยในปี 2007 มีการขายนวนิยายถึง 4 ล้านฉบับ .ในปี 2016 นวนิยายนี้ถูกขายไป 5 ล้านฉบับ
== อ้างอิง ==
== แหล่งข้อมูลอื่น ==
(ภาษาญี่ปุ่น)
หนังสือที่ผลิตเป็นบทละคร
นวนิยายญี่ปุ่นที่ผลิตเป็นภาพยนตร์
อนิเมะและมังงะแนวยาโออิ
การ์ตูนญี่ปุ่น
ความหลากหลายทางเพศในอนิเมะและมังงะ
หน่วยเก็บข้อมูลบนเครือข่าย

หน่วยเก็บข้อมูลบนเครือข่าย (network-attached storage: NAS) คือหน่วยเก็บข้อมูลคอมพิวเตอร์ระดับไฟล์ที่เชื่อมต่ออยู่กับระบบเครือข่ายคอมพิวเตอร์ซึ่งจัดบริการไว้สำหรับเครื่องลูกข่ายที่ต่างแบบกัน อุปกรณ์เก็บข้อมูลบนเครือข่ายกำลังได้รับความนิยมตั้งแต่ พ.ศ. 2553 เนื่องจากเป็นวิธีการที่สะดวกสำหรับการใช้ไฟล์ร่วมกันระหว่างคอมพิวเตอร์หลายเครื่อง  ประโยชน์ที่มีศักยภาพของหน่วยเก็บข้อมูลบนเครือข่ายเมื่อเทียบกับไฟล์เซิร์ฟเวอร์คือ การเข้าถึงข้อมูลที่รวดเร็วกว่า การดูแลจัดการที่ง่ายกว่า และการตั้งค่าระบบที่ไม่ยากจนเกินไป 
ระบบของหน่วยเก็บข้อมูลบนเครือข่าย คืออุปกรณ์คอมพิวเตอร์บนเครือข่ายที่มีฮาร์ดไดรฟ์หนึ่งตัวขึ้นไป ซึ่งมักจะถูกจัดเตรียมแบบหน่วยเก็บเชิงตรรกะและส่วนซ้ำซ้อนบรรจุอยู่ในตู้หรือแถวลำดับ RAID หน่วยเก็บข้อมูลบนเครือข่ายไม่มีหน้าที่ให้บริการไฟล์จากเซิร์ฟเวอร์เครื่องอื่นบนเครือข่ายนั้น แต่จะให้เข้าถึงไฟล์โดยใช้โพรโทคอลของการร่วมใช้ไฟล์อาทิ NFS, SMB/CIFS, หรือ AFP
== อ้างอิง ==
เครือข่าย
บุญสนอง บุณโยทยาน

ผู้ช่วยศาสตราจารย์
บุญสนอง บุณโยทยาน อดีตหัวหน้าแผนกวิชาสังคมวิทยาและมานุษยวิทยา มหาวิทยาลัยธรรมศาสตร์ ผู้ร่วมก่อตั้งและเลขาธิการพรรคสังคมนิยมแห่งประเทศไทย
บุญสนอง บุณโยทยาน ถูกลอบสังหารเสียชีวิตเมื่อเวลาประมาณ 01.30 น. ของวันที่ 28 กุมภาพันธ์ พ.ศ. 2519 ขณะดำรงตำแหน่งเป็นเลขาธิการพรรคสังคมนิยมแห่งประเทศไทย การลอบสังหารดังกล่าว เกิดขึ้นในบรรยากาศทางการเมืองที่มีความตึงเครียดอย่างมาก มีการลอบสังหารผู้นำชาวนา กรรมกร นิสิตนักศึกษา และนักการเมืองหัวก้าวหน้าถูกสังหารไปแล้วหลายราย และหลังจากนั้นก็เกิดเหตุการณ์สังหารหมู่นักศึกษาผู้ชุมนุมในมหาวิทยาลัยธรรมศาสตร์เมื่อวันที่ 6 ตุลาคม 2519
บุญสนองเกิดและโตที่จังหวัดเชียงราย โดยจบการศึกษาระดับมัธยมศึกษาที่โรงเรียนสามัคคีวิทยาคม หลังจากนั้นได้ย้ายไปศึกษาที่โรงเรียนปรินส์รอแยล ก่อนจะได้ศึกษาต่อในระดับอุดมศึกษาที่คณะรัฐศาสตร์ จุฬาลงกรณ์มหาวิทยาลัย สำเร็จปริญญาโทสังคมวิทยาที่มหาวิทยาลัยแคนซัส สหรัฐอเมริกา หัวข้อวิทยานิพนธ์ "คำอธิบายทางสังคมวิทยาของต้นกำเนิดการพัฒนาที่แตกต่างกันในญี่ปุ่นและประเทศไทย" (A Sociological Explanation of the Origins of Differential Development in Japan and Thailand) ปริญญาเอกที่มหาวิทยาลัยคอร์แนล หัวข้อวิทยานิพนธ์ "การเปลี่ยนแปลงทางสังคมแบบเลือกปฏิบัติของไทย: การศึกษาด้วยการอ้างอิงเปรียบเทียบกับญี่ปุ่น" (Thai Selective Social Change: A Study with Comparative Reference to Japan)
ช่วงเวลาที่ บุญสนองศึกษาอยู่ที่คอร์แนล เป็นช่วงเดียวกับที่ฉลาดชาย รมิตานนท์, ยุพา คลังสุวรรณ, บัณฑร อ่อนดำ, ชาญวิทย์ เกษตรศิริ, ปรานี วงษ์เทศ, ม.ร.ว.อคิน รพีพัฒน์, วารินทร์ วงศ์หาญเชาวน์, ปราโมทย์ นาครทรรพ และอานันท์ กาญจนพันธ์ ซึ่งต่อมาจะเป็นนักวิชาการสำคัญในประเทศไทย ก็ศึกษาอยู่ที่คอร์แนลเช่นกัน
== อ้างอิง ==
== แหล่งข้อมูลอื่น ==
ขบวนการสังคมนิยมไทย
วิดีโอจากงานเสวนา "ปลุกชีวิต บุญสนอง บุณโยทยาน ตื่นตระหง่านเดินสู่สังคมนิยม" (ช่วง คำ ผกา) จัดโดย กลุ่มนักเขียนเพื่อชีวิตและสังคม 28 กุมภาพันธ์ 2553 ณ อนุสรณ์สถาน 14 ตุลา
 
นักการเมืองไทยที่ถูกลอบสังหาร
นักลัทธิคอมมิวนิสต์
อาจารย์คณะอักษรศาสตร์ - ศิลปศาสตร์ - มนุษยศาสตร์ 
พรรคคอมมิวนิสต์แห่งประเทศไทย
พรรคสังคมนิยมแห่งประเทศไทย
เสียชีวิตจากอาวุธปืน
บุคคลจากคณะสังคมวิทยาและมานุษยวิทยา มหาวิทยาลัยธรรมศาสตร์
ฟองลูป I

ฟองลูป I (Loop I Bubble) เป็นโพรงในสสารระหว่างดาว จากมุมมองของดวงอาทิตย์ ฟองนี้มีตำแหน่งอยู่ในระหว่างใจกลางทางช้างเผือก มีหลุมที่เห็นได้ชัดเจนอยู่สองโพรงที่เชื่อมต่อกับฟองท้องถิ่นและฟองลูป I อยู่ ฟองลูป I เกิดขึ้นจากลมดาวฤกษ์และซุเปอร์โนวาในกลุ่มเคลื่อนที่แมงป่อง-คนครึ่งม้า ซึ่งอยู่ห่างจากดวงอาทิตย์ 500 ปีแสง ข้างในฟองลูป I มีดาวแอนทาเรส (แอลฟาแมงป่อง)
ฟองลูป I อยู่ห่างจากดวงอาทิตย์ 100 พาร์เซ็กหรือประมาณ 330 ปีแสง
== อ้างอิง ==
== ดูเพิ่ม ==
ฟองท้องถิ่น
ฟองยักษ์
แขนของเทพนิยาย-หงส์
ทางช้างเผือก
เจมส์ มักคาร์ที

เจมส์ แพทริก มักคาร์ที (James Patrick McCarthy; เกิด 12 พฤศจิกายน ค.ศ. 1990) เป็นนักฟุตบอลชาวสกอตแลนด์ ปัจจุบันลงเล่นในตำแหน่งกองกลาง ให้กับเซลติก สโมสรในสกอตติชพรีเมียร์ชิป  และทีมชาติสาธารณรัฐไอร์แลนด์
เขาลงเล่นมากกว่า 100 นัดให้กับ แฮมิลตันแอคาเดมิคัล ก่อนย้ายไป วีแกนแอทเลติก ในปี ค.ศ. 2009 ด้วยค่าตัว 1.2&nbsp;ล้านยูโร ซึ่งเป็นสถิติการขายนักเตะที่แพงที่สุดของสโมสร เขาพาวีแกนชนะเลิศเอฟเอคัพ 2013 และย้ายไปเอฟเวอร์ตันในสองเดือนถัดมา
==อ้างอิง==
นักฟุตบอลชาวไอริช‎
นักฟุตบอลทีมชาติสาธารณรัฐไอร์แลนด์
ผู้เล่นสโมสรฟุตบอลวีแกนแอทเลติก
ผู้เล่นสโมสรฟุตบอลเอฟเวอร์ตัน
ผู้เล่นสโมสรฟุตบอลคริสตัลพาเลซ
ผู้เล่นในพรีเมียร์ลีก
บุคคลจากกลาสโกว์
กองกลางฟุตบอล
นวดารา

นวดารา หรือ โนวา (Nova) คือการระเบิดของนิวเคลียร์อย่างรุนแรงที่เกิดจากการสะสมมวลของไฮโดรเจนสู่พื้นผิวของดาวแคระขาว ซึ่งทำให้เกิดการจุดระเบิดและเกิดนิวเคลียร์ฟิวชันในภาวะความร้อนเฉียบพลัน โปรดอย่าสับสนกับมหานวดารา (ซูเปอร์โนวา) หรือโนวาเปล่งแสงแดง
== การเจริญเติบโต ==
ถ้าดาวแคระขาวมีคู่ที่อยู่ใกล้มันมากเกินไปหรือเกยเข้ามาในขอบเขตรอชของมัน ดาวแคระขาวก็จะเริ่มดึงมวลจากคู่ของมันแล้ว คู่ของมันอาจเป็นดาวในแถบลำดับหลักหรือเป็นดาวอายุมากที่ใกล้สิ้นสุดอายุขัยและกำลังกลายเป็นดาวยักษ์แดงก็ได้ ก๊าซที่ถูกดึงมาส่วนใหญ่ประกอบไบด้วยไฮโดรเจนและฮีเลียมซึ่งเป็น 2 ธาตุหลักในส่วนประกอบสสารธรรมดาในจักรวาล ก๊าซที่ถูกดูดมาถูกอัดแน่นบนพื้นผิวของดาวแคระขาวโดยแรงโน้มถ่วงที่รุนแรงของมัน สสารที่ดาวแคระขาวดูดมาถูกบีบอัดและเพิ่มความร้อนจนอุณหภูมิสูงมากในขณะที่สสารกำลังถูกดูดออกมาจากดาวอย่างต่อเนื่อง ดาวแคระขาวประกอบไปด้วยสสารสถานะเสื่อม และจึงไม่พองตัวเมื่อความร้อนเพิ่มในขณะที่ไฮโดรเจนที่ถูกดูดมาถูกบีบอัดบนพื้นผิวของดาว การที่ต้องพึ่งแรงอัดและอุณหภุมิในอัตราความเร็วไฮโดรเจนฟิวชันหมายความว่าเมื่อมีการบีบอัดและความร้อนที่พื้นผิวดาวแคระขาวกับอุณหภูมิประมาณ 20 ล้านเคลวินว่าปฏิกิริยานิวเคลียร์ฟิวชันเกิดขึ้น และอุณหภูมินี้สามารถถูกเผาไหม้ผ่านวงจรซีเอ็นโอ
== การใช้วัดระยะห่าง ==

นวดาราสามารถใช้เป็นเครื่องวัดเทียนมาตรฐานได้ ตัวอย่างเช่นการแจกจ่ายของความส่องสว่างสัมบูรณ์เป็นแบบทวิฐานนิยม กับความส่องสว่างสูงสุดโดยปกติอยู่ระหว่าง −7.5 ถึง −8.8 โดยปกติแล้ว นวดาราจะมีความส่องสว่างสัมบูรณ์คงเดิมอยู่ประมาณ 15 วันหลังจากความส่องสว่างสูงสุด (−5.5)
=== นวดาราซ้ำ ===
มีการค้นพบ นวดาราซ้ำ (Recurrent nova) ที่อยู่ในดาราจักร อยู่ประมาณ 10 แห่งนวดาราซ้ำปกติจะมีความส่องสว่างปรากฏ +8.6 ในขณะที่นวดาราปกติจะมีความส่องสว่างปรากฏประมาณ +12 มีนวดาราซ้ำอยู่บางแห่งมีชื่อเสียงและสามารถสังเกตได้ง่ายกว่า ดังนี้
{| border="1" class="wikitable sortable" style="width:95%; text-align:center;"
|-----
! ชื่อ
! ความส่องสว่างปรากฏ
! จำนวนวันที่ความส่องสว่างปรากฏตก 3 หลักจากจุดสว่างสุด
! ปีที่เปล่งแสง
|-----
| อาร์เอส คนแบกงู
| +4.8 – +11
| 14 วัน
| พ.ศ. 2501, พ.ศ. 2510, พ.ศ. 2528, พ.ศ. 2549
|-----
| ที มงกุฎเหนือ
| +2.5 – +10.8
| 6 วัน
| พ.ศ. 2409, พ.ศ. 2489
|-----
| ที เข็มทิศ
| +6.4 – +15.5
| 62 วัน
| พ.ศ. 2445, พ.ศ. 2463, พ.ศ. 2487, พ.ศ. 2510, พ.ศ. 2554
|-----
| ยู แมงป่อง
| +7.5 – +17.6
| 2.6 วัน
| พ.ศ. 2522, พ.ศ. 2530, พ.ศ. 2542, พ.ศ. 2553
|}
== นวดารานอกดาราจักรทางช้างเผือก ==
นวดาราในดาราจักรอันโดรเมดาเกิดขึ้นค่อนข้างบ่อยมาก (ประมาณ 24 ครั้งต่อปี) นวดาราเหล่านี้มีความส่องสว่างสว่างกว่า +20 เล็กน้อย นอกจากนี้ ยังมีการค้นพบนวดาราในดาราจักรอื่น ๆ เช่นในดาราจักรสามเหลี่ยมและดาราจักรเมซีเย 83 อีกด้วย
== อ้างอิง ==
ปรากฏการณ์ทางดาราศาสตร์
ปรากฏการณ์ของดาวฤกษ์
ฮิว ลอรี

เจมส์ ฮิว แคลัม ลอรี, โอบีอี (James Hugh Calum Laurie; เกิด 11 มิถุนายน ค.ศ. 1959) เป็นนักเขียน นักพากย์ นักแสดงตลก นักแสดง และนักดนตรีชาวอังกฤษ มีชื่อเสียงจากแสดงบทตลกคู่หูกับสตีเฟน ฟราย ในคริสต์ทศวรรษ 1980 ถึง 1990 ในชื่อการแสดงว่า "ฟรายกับลอรี" จากนั้นได้แสดงและพากย์เสียงในภาพยนตร์ครอบครัวหลายเรื่อง เช่น บทตัวประกอบใน 101 ดัลเมเชียน (1996) ของดิสนีย์ และรับบทพ่อใน สจวต ลิตเติล ของโคลัมเบียพิกเจอส์ทั้งสามภาค ในปี 1999, 2002 และ 2006
ลอรีเป็นชาวอังกฤษเชื้อสายสกอต บิดาเป็นนายแพทย์ และนักกีฬาพายเรือโอลิมปิก ส่วนตัวเขาจบจากโรงเรียนอีตัน และปริญญาด้านโบราณคดีและมานุษยวิทยาสังคมจากมหาวิทยาลัยแคมบริดจ์
หลังจากเริ่มต้นชีวิตการแสดงจากบทบาทนักแสดงตลก ฮิว ลอรี เริ่มมีชื่อเสียงในสหรัฐอเมริกา จากบทนำในซีรีส์ของฟ็อกซ์บรอดแคสติง เรื่อง เฮาส์ เอ็ม.ดี. ตั้งแต่ ค.ศ. 2004 จนถึง ค.ศ. 2012 โดยรับบทเป็นนายแพทย์เกรกอรี เฮาส์  อาจารย์แพทย์ปากร้ายหัวหน้าแผนกเวชศาสตร์วินิจฉัย บทบาทนี้ทำให้เขาได้รับรางวัลลูกโลกทองคำ ประจำ ค.ศ. 2006 และ ค.ศ. 2007 , รางวัลสมาคมนักแสดงภาพยนตร์และโทรทัศน์ประจำปี 2007 และ 2009 และได้รับการเสนอชื่อเข้าชิงรางวัลเอมมีใน ค.ศ. 2005 และยังทำให้เขากลายเป็นนักแสดงยอดนิยมที่ได้รับค่าจ้างสูงที่สุดในกลุ่มนักแสดงซีรีส์อเมริกัน ระหว่างตอนละ 350,000  ถึง 400,000 ดอลลาร์สหรัฐ
== อ้างอิง ==
== แหล่งข้อมูลอื่น ==
Hugh Laurie interview with Time Out 
Hugh "Laurie 'snubbed' after US success" - BBC News
นักแสดงอังกฤษ
นักเขียนชาวอังกฤษ
บุคคลจากออกซฟอร์ด
ซอฟต์แวร์ตะกร้าสินค้า

ซอฟต์แวร์ตะกร้าสินค้า คือระบบพาณิชย์อิเล็กทรอนิกส์ชนิดหนึ่ง ทำหน้าที่เก็บข้อมูลของสินค้า ราคา จำนวนและคำนวณราคาสินค้าทั้งหมด ลูกค้าสามารถเลือกสินค้าเข้าไปไว้ในตะกร้า หยิบออกหรือเปลี่ยนแปลงได้ตามต้องการจนกว่าจะยืนยันการสั่งซื้อหรือชำระเงิน โดยทั่วไปมีความนิยมในการใช้ระบบชำระเงินของตะกร้าสินค้าออนไลน์ 2 รูปแบบ คือ
1. ชำระเงินโดยตรงเข้าบัญชีเจ้าของเว็บไซต์อีคอมเมิร์ซนั้นๆ
2. ชำระเงินผ่านระบบตัดบัตรเครดิต หรืออาจใช้ระบบของ Paypal, Paysbuy เป็นต้น เข้ามาช่วยในการรับชำระเงิน
=== เว็บไซต์ทีเกี่ยวข้อง ===
การพาณิชย์อิเล็กทรอนิกส์
การแจกแจงปรกติหลายตัวแปร

การแจกแจงแบบปรกติหลายตัวแปร (multivariate normal distribution) เป็นการขยายวางนัยทั่วไปจากการแจกแจงแบบปรกติ (ตัวแปรเดียว) ไปเป็นหลายมิติ(หลายตัวแปร)
เวกเตอร์สุ่มที่มีการแจกแจงแบบปรกติหลายตัวแปร คือ ทุกๆผลรวมเชิงเส้น (linear combination) ของส่วนประกอบของเวกเตอร์มีการแจกแจงเป็นการแจกแจงแบบปรกติ
การแจกแจงแบบปรกติหลายตัวแปร มักใช้อธิบาย เซตของตัวแปรสุ่มหลายๆตัวที่มีความสัมพันธ์กัน โดยที่แต่ค่าของตัวแปรจะมีค่าเกาะกลุ่มอยู่ใกล้ๆกับค่ามัชฌิม
== สัญลักษณ์เครื่องหมายและการใช้พารามิเตอร์ ==
การแจกแจงแบบปรกติหลายตัวแปร ของเวกเตอร์สุ่ม k มิติ (k-dimensional random vector)  สามารถเขียนได้ดังนี้:
X\ \sim\ \mathcal{N}(\mu,\, \Sigma),
หรือสามารถระบุจำนวนมิติของตัวแปรได้ดังนี้
X\ \sim\ \mathcal{N}_k(\mu,\, \Sigma).
โดยเวกเตอร์ค่ามัชฌิมที่มี k มิติ คือ
\mu = [ \operatorname{E}[X_1], \operatorname{E}[X_2], \ldots, \operatorname{E}[X k]] 
และ เมตริกซ์ของความแปรปรวนร่วมเกี่ยว (covariance matrix) ขนาด k x k คือ
\Sigma = [\operatorname{Cov}[X i, X j]]_{i=1,2,\ldots,k; j=1,2,\ldots,k} 
== คำนิยาม ==
เวกเตอร์สุ่ม จะมีการแจกแจงแบบปรกติหลายตัวแปรได้ก็ต่อเมื่อเงื่อนไขดังนี้:
 ทุกๆผลรวมเชิงเส้น Y&nbsp;=&nbsp;a1X1 + … + akXk มีการแจกแจงเป็นการแจกแจงแบบปรกติ
นั่นคือ สำหรับเวกเตอร์ค่าคงที่ใดๆ , ตัวแปรสุ่ม  จะมีการแจกแจงเป็นการแจกแจงแบบปรกติ
 เวกเตอร์สุ่ม Z (ขนาด ℓ มิติ) ที่สมาชิกของ Z เป็นตัวแปรสุ่มที่มีการแจกแจงแบบปรกติ, เวกเตอร์ μ (ขนาด k มิติ), และ เมทริกซ์ A (ขนาด k×ℓ) มีอยู่จริง โดยที่ 
 เวกเตอร์ μ (ขนาด k มิติ) และ เมทริกซ์ Σ (ขนาด k×k) ที่สมมาตรและเป็น nonnegative-definite มีอยู่จริง โดยที่ characteristic function ของ X คือ
\varphi_X(u) = \exp\Big( iu'\mu - \tfrac{1}{2} u'\Sigma u \Big).
 ในกรณีที่ เมตริกซ์ของความแปรปรวนร่วมเกี่ยว Σ ไม่อยู่ในภาวะเอกฐาน(nonsigular) จะมีเวกเตอร์ μ (ขนาด k) และ เมตริกซ์ Σ (ขนาด k×k) ที่สมมาตรและเป็น positive-definite อยู่จริง โดยที่ ฟังก์ชันความหนาแน่นของความน่าจะเป็น (probability density function) ของ X จะเขียนได้ดังนี้: 
f_X(x) = \frac{1}{ (2\pi)^{k/2}|\Sigma|^{1/2} }
\exp\!\Big( {-\tfrac{1}{2}}(x-\mu)'\Sigma^{-1}(x-\mu) \Big),
โดย |Σ| เป็น ดีเทอร์มิแนนต์ ของ Σ
== บทความที่เกี่ยวข้อง ==
การแจกแจงแบบปรกติ
== อ้างอิง ==
การแจกแจงความน่าจะเป็น
ความแปรปรวนร่วมเกี่ยว

สำหรับสถิติศาสตร์แล้ว ความแปรปรวนร่วมเกี่ยว (covariance) เป็นการวัดปริมาณการเปลี่ยนแปลงของสองตัวแปรว่าจะมีการเปลี่ยนแปลงตามกันมาน้อยเท่าใด
ความแปรปรวน (variance) เป็นกรณีพิเศษของความแปรปรวนร่วมเกี่ยวโดยที่สองตัวแปรที่พิจารณาคือตัวแปรตัวแปรเดียวกัน
== นิยาม ==
ความแปรปรวนร่วมเกี่ยวระหว่างสองตัวแปรสุ่ม X และ Y ที่มีค่าsecond momentจำกัด คือ
\operatorname{Cov}(X,Y) = \operatorname{E}\big[(X - \operatorname{E}[X])(Y - \operatorname{E}[Y])\big],
โดย E[X] คือ ค่าคาดหมาย (expected value) ของ X
นิยามข้างต้นสามารถทำให้สั้นลงได้เป็น:
\operatorname{Cov}(X,Y) = \operatorname{E}\big[X Y\big] - \operatorname{E}[X]\cdot\operatorname{E}[Y].
สำหรับเวกเตอร์สุ่ม X และ Y ที่มีขนาดไม่เท่ากัน โดย X มีขนาด m×1 และ Y มีขนาด n×1 แล้ว เมตริกซ์ความแปรปรวนร่วมเกี่ยวของ X และ Y จะเป็นเมตริกซ์ขนาด m×n ที่เท่ากับ:
\operatorname{Cov}(X,Y)
= \operatorname{E}\big[(X - \operatorname{E}[X])(Y - \operatorname{E}[Y])'\big]
= \operatorname{E}\big[X Y'\big] - \operatorname{E}[X]\operatorname{E}[Y]',
โดย M&nbsp;&prime; คือ เมทริกซ์สลับเปลี่ยนของM
สมาชิกแถว i หลัก j ของ Cov(X,Y) จะเท่ากับค่าความแปรปรวนร่วมเกี่ยว Cov(Xi, Yj) ระหว่างสมาชิกที่ i ของ X และสมาชิกที่ j ของ Y
Cov(Y,&nbsp;X) จะเท่ากับเมทริกซ์สลับเปลี่ยนของ Cov(X,&nbsp;Y).
ตัวแปรสุ่มสองตัวที่มีค่าความแปรปรวนร่วมเกี่ยวระหว่างกันเป็น 0 จะเรียกว่า ตัวแปรทั้งสองไม่มีสหสัมพันธ์กัน (uncorrelated)
หน่วยของความแปรปรวนร่วมเกี่ยว Cov(X,&nbsp;Y) จะคือ หน่วยของ X คูณหน่วยของ Y
แต่สำหรับสหสัมพันธ์ (correlation) สหสัมพันธ์ไม่มีหน่วย
== ดูเพิ่ม ==
ความแปรปรวน (variance)
Covariance matrix
สหสัมพันธ์ (correlation)
== อ้างอิง ==
== แหล่งข้อมูลอื่น ==
MathWorld page on calculating the sample covariance
คณิตศาสตร์
สถิติศาสตร์
ผลรวมเชิงเส้น

สำหรับคณิตศาสตร์ ผลรวมเชิงเส้น (linear combination) เป็นนิพจน์ที่สร้างจากการคูณพจน์แต่ละพจน์ในเซตด้วยค่าคงที่แล้วบวกผลคูณเข้าด้วยกัน เช่น ผลรวมเชิงเส้นของ x กับ y อาจเขียนเป็นนิพจน์ในรูป ax + by โดย a และ b เป็นค่าคงที่
== ดูเพิ่ม ==
Function approximation
Curve fitting
อนุกรมฟูรีเย
==อ้างอิง==
พีชคณิตเชิงเส้น
ชเว ช็อล-ฮัน

ชเว ช็อล-ฮัน (최철한; Choi Cheol-Han; 12 มีนาคม ค.ศ. 1985 — ) เป็นนักหมากล้อมระดับอาชีพ 9 ดั้ง ชาวเกาหลีใต้ ตามการให้คะแนนอย่างเป็นทางการที่ส่งไปยังสมาคมของเกาหลีใต้ในเดือนพฤษภาคม ค.ศ. 2007 ชเวอยู่ในลำดับที่สามของนักเล่นมืออาชีพในเกาหลีใต้ ชเวชนะการแข่งขันครั้งแรกในเดือนสิงหาคม ค.ศ. 2005 ในรายการซองฮวนคัพ โดยสามารถเอาชนะนักเล่นหมากล้อมชาวเกาหลี ผู้มีนามว่า อี เซ-ดล
== ประวัติ ==
ชเวกลายมาเป็นมืออาชีพเมื่อเขามีอายุได้ 12 ปี เขาเติบโตไปพร้อมๆกับการเรียนในสถาบันของคว็อน คับ-ยง ในโซล ในเวลานั้น ชเว ได้รับการขนานนามว่าเป็น อี เซ-ดล คนต่อไป
== รายการแข่งขัน ==
อันดับ 9 ในจำนวนรวมทั้งหมดของรายการในเกาหลีใต้
== ดูเพิ่ม ==
หมากล้อมในเอเชียนเกมส์ 2010
== อ้างอิง ==
== แหล่งข้อมูลอื่น ==
Interview with Choi Cheol-han
สัมภาษณ์ ชเว ช็อล-ฮัน
นักหมากล้อมชาวเกาหลีใต้
รายชื่ออาคารที่สูงที่สุดในประเทศไทย

รายชื่ออาคารที่สูงที่สุดในประเทศไทยในปัจจุบัน
== รายชื่ออาคารสูงที่สุดในประเทศไทย ==
รายการนี้แสดงรายการอาคารที่สูงที่สุด 100 อันดับแรก
A  นับความสูง ณ จุดสูงสุดที่ยอดหลังคา (Roof Top) ของตัวตึกเป็นหลัก
B  เดอะริเวอร์ ข้อมูลจากเว็บไซต์ skyscraperpage.com ระบุว่าสูง 265.6 เมตร 73 ชั้น 
C  สเตท ทาวเวอร์ ข้อมูลจากเว็บไซต์ skyscraperpage.com ระบุว่ามีจำนวนชั้นทั้งสิ้น 68 ชั้น
D  ดิ ออฟฟิศเซส แอท เซ็นทรัลเวิลด์ ข้อมูลจากเว็บไซต์ skyscraperpage.com ระบุว่ามีจำนวนชั้นทั้งสิ้น 55 ชั้น
E  ไทย วา ทาวเวอร์ 2 ข้อมูลจากเว็บไซต์ skyscraperpage.com ระบุว่าสูง 197 เมตร 
F  นอร์ท พอยต์ ทาวเวอร์ 2 ข้อมูลจากเว็บไซต์ skyscraperpage.com ระบุว่ามีจำนวนชั้นทั้งสิ้น 51 ชั้น
=== อาคารที่สร้างเสร็จแล้วแต่ข้อมูลไม่ชัดเจน ===
ในส่วนตารางนี้แสดงถึงอาคารสูงที่สร้างเสร็จแล้ว แต่ข้อมูลยังไม่ชัดเจน (เฉพาะที่คาดว่ามีความสูงเกิน 150 เมตร)
=== อาคารที่อยู่ระหว่างการก่อสร้าง ===
=== อาคารที่อยู่ระหว่างการเสนอ ===
== อาคารที่สูงที่สุดในประเทศไทยตามลำดับเวลา   ==
ตารางแสดงเฉพาะ "ตึกระฟ้า" ที่สูงที่สุดในประเทศไทยเรียงตามลำดับเวลา (Timeline) โดยนับจุดสูงสุดที่ยอดหลังคา (Roof Top) ของตัวตึก
{| cellpadding="4" cellsm,vhpacing="0" style="border:3px solid #cccccc;" class="sortable"
|- bgcolor="#cccccc"
! ช่วงเวลา (พ.ศ.) || รูปภาพ || อาคาร||ความสูง || จำนวนชั้น || ที่ตั้ง || สถานะในปัจจุบัน
|- bgcolor="#efefef"
| 2561 – ปัจจุบัน || 70px || แมกโนเลียส์ วอเตอร์ฟร้อนท์ เรสซิเดนเซส แอท ไอคอนสยาม ||   || 73 (ชั้นดาดฟ้า) || กรุงเทพฯ || ยังคงอยู่
|-
| 2559 – 2561||70px||คิง เพาเวอร์ มหานคร ||   || 78 (ชั้นชมวิว)  || กรุงเทพฯ || ยังคงอยู่
|- bgcolor="#efefef"
| 2540 – 2559||70px||ใบหยก 2 ||   || 85  || กรุงเทพฯ || ยังคงอยู่
|-
| 2539 – 2540||70px||จิวเวอร์รี่ เทรด เซ็นเตอร์ ||   || 59|| กรุงเทพฯ || ยังคงอยู่
|- bgcolor="#efefef"
| 2536 – 2539||70px||สินสาธร ทาวเวอร์ ||  || 43 || กรุงเทพฯ || ยังคงอยู่
|-
| 2530  – 2536||70px||ใบหยก 1 ||  || 42 ||กรุงเทพฯ || ยังคงอยู่
|- bgcolor="#efefef"
| 2524  – 2530||70px ||ธนาคารกรุงเทพ สำนักงานสีลม ||
|| 33 ||กรุงเทพฯ || ยังคงอยู่
|-
| 2521  – 2524|| ||ตึกโชคชัย || || 26 ||กรุงเทพฯ || ถูกรื้อถอน (พ.ศ. 2561) เพื่อสร้างเป็นธนาคารยูโอบี สำนักงานใหญ่ (แห่งใหม่)
|- bgcolor="#efefef"
| 2511 – 2524||70px||โรงแรมดุสิตธานี ||  || 23 || กรุงเทพฯ ||ถูกรื้อถอน (พ.ศ. 2561) เพื่อสร้างเป็นดุสิต เซ็นทรัล พาร์ค
|-
| 2507 – 2511|| ||ตึกอเมริกันอินเตอร์เนชั่นแนล || || 11 || กรุงเทพฯ || ยังคงอยู่
|}
== รายชื่อสิ่งก่อสร้างที่สูงที่สุดในประเทศไทย ==
ตารางต่อไปนี้แสดงรายชื่อสิ่งก่อสร้างที่สูงที่สุดในประเทศไทย สิ่งก่อสร้างในที่นี้หมายถึงหอคอย สะพาน พระเจดีย์ และสิ่งก่อสร้างอื่น ๆ นอกเหนือจากอาคาร
==  ดูเพิ่ม ==
รายชื่อรูปปั้นที่สูงที่สุดในประเทศไทย
รายชื่อตึกที่สูงที่สุดในโลก
รายชื่อเมืองที่มีตึกระฟ้ามากที่สุดในโลก
== อ้างอิง ==
== แหล่งข้อมูลอื่น ==
Bangkok Timeline Diagram
The Skyscraper Center 
 
อาคารที่สูงที่สุดในประเทศไทย
อาคารที่สูงที่สุดในประเทศไทย
ประเทศฟิลิปปินส์ในเอเชียนเกมส์ 1951

ประเทศฟิลิปปินส์ เข้าร่วมการแข่งขันกีฬาเอเชียนเกมส์ 1951 ซึ่งได้จัดขึ้นเป็นครั้งแรก ณ กรุงนิวเดลี ประเทศอินเดีย ในระหว่างวันที่ 4 - 11 มีนาคม ค.ศ. 1951  (พ.ศ. 2494) โดยหลังจากจบการแข่งขัน ทีมชาติฟิลิปปินส์สามารถคว้าเหรียญรางวัลมาได้ 5 เหรียญทอง 6 เหรียญเงิน และ 8 เหรียญทองแดง รวม 19 เหรียญ โดยอยู่ในอันดับที่ 5 ในตารางสรุปเหรียญรางวัล 
==สรุปเหรียญรางวัล==
===ตารางสรุปเหรียญ===
{| 
|-
|align=left| กรีฑา || 1 || 0 || 3 || 4
|-
|align=left| บาสเก็ตบอล || 1 || n/a || n/a || 1
|-
|align=left| ว่ายน้ำ || 3 || 5 || 4 || 12
|-
|align=left| ยกน้ำหนัก || 0 || 1 || 1 || 2
|}
==อ้างอิง==
ชาติในเอเชียนเกมส์ 1951
ประเทศฟิลิปปินส์
ประเทศปากีสถานในเอเชียนเกมส์ 1954

ประเทศปากีสถาน ได้เข้าร่วมการแข่งขันกีฬ่าเอเชียนเกมส์ 1954 ซึ่งจัดขึ้นเป็นครั้งที่ 2 ณ กรุงมะนิลา  ประเทศฟิลิปปินส์ ในระหว่างวันที่ 1-9 พฤษภาคม ค.ศ. 1954 (พ.ศ. 2497) โดยหลังจากจบการแข่งขันทีมชาติปากีสถานคว้าเหรียญรางวัลมาได้จำนวน 5 เหรียญทอง 6 เหรียญเงิน และ 2 เหรียญทองแดง รวม 13 เหรียญ โดยอยู่ในอันดับที่ 4 ในตารางสรุปเหรียญรางวัล 
==อ้างอิง==
ชาติในเอเชียนเกมส์ 1954
สาธารณรัฐอิสลามอัฟกานิสถานในเอเชียนเกมส์ 1954

อัฟกานิสถาน ได้เข้าร่วมการแข่งขันกีฬาเอเชียนเกมส์ 1954 ซึ่งจัดขึ้นเป็นครั้งที่ 2 ที่กรุงมะนิลา ประเทศฟิลิปปินส์ ในระหว่างวันที่ 1 พฤษภาคม ถึง 9 พฤษภาคม ค.ศ. 1954 (พ.ศ. 2497) โดยหลังจากจบการแข่งขัน ทีมชาติอัฟกานิสถาน ไม่สามารถคว้าเหรียญรางวัลใดมาได้เลย อยู่อันดับที่ 13 ในตารางสรุปเหรียญรางวัล
== อ้างอิง ==
ชาติในเอเชียนเกมส์ 1954
สหภาพพม่าในเอเชียนเกมส์ 1954

พม่า ได้เข้าร่วมการแข่งขันกีฬาเอเชียนเกมส์ 1954 ซึ่งจัดขึ้นเป็นครั้งที่ 2 ที่กรุงมะนิลา ประเทศฟิลิปปินส์ ในระหว่างวันที่ 1 พฤษภาคม ถึง 9 พฤษภาคม ค.ศ. 1954 (พ.ศ. 2497) โดยหลังจากจบการแข่งขัน ทีมชาติพม่า สามารถคว้าเหรียญมาได้ 2 เหรียญทอง และ 2 เหรียญทองแดง รวมทั้งหมด 4 เหรียญ และอยู่ในอันดับที่ 8 ในตารางสรุปเหรียญรางวัลของการแข่งขันในครั้งนี้
== สรุปเหรียญรางวัล ==
=== ตารางสรุปเหรียญ===
== อ้างอิง ==
ชาติในเอเชียนเกมส์ 1954
กีฬาในประเทศพม่า